**Implementácia projektu**

**Poľsko-slovenské centrum konskej turistiky**

**Č.projektu WTSL.02.01.00-18-183/10**

**Projektový partner: PP7 obec Víťazovce, Víťazovce 90, 067 24 Lukačovce**

Projekt bol spolufinancovaný Európskou úniou z prostriedkov Európskeho fondu regionálneho rozvoja a štátnym rozpočtom v rámci Programu cezhraničnej spolupráce Poľsko-Slovenská republika 2007-2013.

V rámci Programu cezhraničnej spolupráce Poľská republika-Slovenska republika 2007-2013, po legislatívnych prípravách v rokoch predošlých sa v roku 2014 začal realizovať na Slovensko-Poľskom pohraničí projekt ,,Poľsko-Slovenské centrum konskej turistiky. Do projektu bolo zapojených 9 projektových partnerov. Vedúci partner,ZakladDosviadczalnyInstitutuZootechniki PIB Odrzechovasp z o.o. a ďalších 8 projektových partnerov. Z týchto projektových partnerov boli štyria zo Slovenskej republiky.

**Zoznam projektových partnerov:**

Vedúci partner: ZakladDosviadczalnyInstitutuZootechniki PIB Odrzechovasp z o.o.

PP1 – obec Nižná Sitnica

PP2 – NadlešnictwoRymanów

PP3 – StowarzyszenieHodowcóv i MilošnikowKonikaPoľskiego

PP4 - StowarzyszenieLokalna Grupa Dzialania ,,DorzeczeWisloka,,

PP5 - GminaZarszym

PP6 – Obec Oľka

PP7 – obec Víťazovce

PP8 – občianske združenie Andy Mikova

Cieľom projektu je zvýšenie turistickej aktivity územia Karpatského pohoria prostredníctvom vytvorenia Poľsko-slovenského centra konskej turistiky a výstavby technickej infraštruktúry na zabezpečenie konskej cezhraničnej turistiky pre budúce obdobia.

Výsledkom projektu bude fungujúce Centrum konskej turistiky ktoré prispeje rozvoju cezhraničnej turistiky a v neposlednom rade aj hospodárskemu rozvoju poľsko-slovenského pohraničia.

Infraštruktúra konkrétne u PP7 – obec Víťazovce spočíva po viacerých zmenách počas prípravy projektu v rekonštrukcii Domu športových hier (DŠH) pre dôstojné bezplatné ubytovanie účastníkov projektu pre budúce obdobia a bezpečne ustajnenie koní.

V rámci tejto investície sa vymenila strešná krytina na DŠH, zateplili sa stropy a obvodový plášť budovy a stým súvisiaca nová fasáda Domu športu. Vybudovali sme nové komíny, bleskozvod a odkvapový systém. V interiéri sa v rámci projektu zrekonštruovalo vykurovanie priestorov vybudovaním veľkokapacitného krbu. Odstránili sme hydroizolačné nedostatky budovy, zrenovovali sanačné omietky a vyriešilo sa odvetrávanie budovy a celkové vymaľovanie interiéru priestorov.

Dom športových hier touto investíciou získal nové kvalitatívne i estetické hodnoty pre dôstojné fungovanie cezhraničného konského turizmu a obyvateľov obce.

V blízkosti budovy je vhodná plocha na ktorej sa postavil elektrický ohradníkpre bezpečné ustajnenie koní, kde sa nachádza aj obecná studňa, ktorá po rekonštrukcii slúži aj na napájanie koní a tvorí pekný doplnok exteriéru DŠH, ku ktorému patrí tiež multifunkčné ihrisko. Areál je zo západnej strany chránený zátiším stromov pre príjemný rekreačný oddych, či miestom pre divákov pri športových a spoločenských akciách.

V rámci tohto projektu a na jeho fungovanie bola vyznačená turistická konská trasa, ktorá spája všetkých partnerov projektu v dĺžke 210 km. Na Slovenskej strane je to 60 km úsek, ktorý začína od hranice s Poľskou republikou a pokračuje Projektovým partnerom Myková, Oľka, Nižná Sitnica a končí v obci Víťazovce. Na každého slovenského partnera projektu pripadá cca 15 km konskej trasy. Táto trasa je vyznačená turistickými značkami a vedie prevažne po poľných cestách a existujúcich turistických chodníkoch v katastrálnom území okresov Stropkov, Medzilaborce a Humenné. Údržba trasy bude zabezpečená realizátormi projektu. Odpočívadla a oddychové zóny sú v intravilánoch jednotlivých slovenských projektových partnerov medzi ktorými nepresiahne vzdialenosť 15 km.

Propagácia projektu bola zabezpečená vydaním 125 ks turistických máp a 250 ks brožúr za každého projektového partnera. V turistickej mape je detailne vyznačená celá trasa konskej turistiky s označením oddychových zón a iných turistických atrakcií. V brožúrach je opis aktivít v rámci projektu u jednotlivých partnerov a fotodokumentácia. V intraviláni každého z partnerov je umiestnená informačná tabuľa projektu a turistická informačná tabuľa s mapou trasy konskej turistiky.

K propagácii projektu nepochybne patrí aj organizovanie kultúrnospoločenských akcií v rámci projektu u jednotlivých partnerov. Tieto akcie boli chronologicky načasované tak, aby poľskí partneri projektu boli zúčastnení na akcii každého partnera na slovenskej strane.

V obci Víťazovce bola v dňoch 31.08.2014 zorganizovaná Jazdecká akadémia 2014. Na tejto akcii bolo zúčastnených 30 poľských účastníkov a 30 slovenských účastníkov zo Slovenskej asociácie jazdeckej turistiky (SAJT). SAJT zorganizovala jazdecké preteky v 3 disciplínach po 2 kola v kategórii dospelí a 3 disciplíny po 2 kola v kategórii mládež s potrebným organizačno-technickým zabezpečením pretekov. Tieto preteky sa konali v prvý deň akadémie 31.08.2014 so zahájením o 10.00 hod.

Poľskí jazdci po prvý krát absolvovali konskú turistiku po už vyznačenej konskej trase s konečným zastavením v obci Víťazovce. Na koňoch a konských povozoch prešli cca 210 km. Počas tejto konskej turistiky sa zúčastnili kultúrnospoločenských akcií v jednotlivých partnerských obciach. Na základe propagačných plagátov a pozvánok Jazdeckej akadémie v obci Víťazovce, bola na tejto akcii vysoká účasť občanov obce a širokého okolia. Bola to netradičná akcia s vysokým záujmom verejnosti.

Po skončení jazdeckej akadémie, odovzdávania cien a diplomov nasledovala country zábava, ktorá len utvrdila záujem o podobné akcie vznikom nových poľsko-slovenských priateľstiev.

Ubytovanie a nocľah pre poľských, ale aj slovenských účastníkov akadémie bol zabezpečený v DŠH vo Víťazovciach. Nákup 15 postelí v rámci projektu na základe ekonomicko-finančnej analýzy projektu v bode aktivity vo Víťazovciach pri organizovaní Jazdeckej akadémie z ďaleka nepostačoval. Na poslednú chvíľu po upresnení počtu ubytovaných sme dokúpili 10 nafukovacích matracov pre dôstojný nocľah našich hostí. No i napriek tomu niektorí nocľažníci pre nedostatok lôžok použili provizórne riešenie. Atmosféra bola výborná a ako sa hovorí: ,,dobrých ľudí sa všade veľa zmestí,, a ráno sa nikto nesťažoval. K dispozícii boli hygienické zariadenia so sprchami.

Druhý deň akadémie 01.09.2014 mal oddychový charakter vo forme prezentácie projektu pre širokú verejnosť formou prednášok a diskusií, ukážky jazdy na koňoch pre deti a mládež. Poobede športové hry mládeže na miestnych ihriskách do ktorých sa zapojili aj poľskí a slovenskí aktívny účastníci akadémie. Podvečer nastala rozlúčka a vyprevadenie poľských hostí. Členovia SAJT do neskorého večera balili svoje technické zabezpečenie akadémie a odovzdali priestory pretekov v pôvodnom stave. Týmto bola jazdecká akadémia 2014 v obci Víťazovce ukončená.

Pri financovaní a technickom zabezpečení Jazdeckej akadémie 2014 aj pre budúce obdobie sa obec Víťazovce riadila dokumentom ekonomicko-finančnej analýzy projektu podľa bodu Aktivita 2 Zorganizovanie kultúrno-športovo-spoločenského podujatia ,, Jazdecká akadémia Víťazovce,,.

Celkový rozpočet projektu pre všetkých deviatich partnerov bol 725.027,33,- eur. Z toho 85% boli prostriedky z Európskeho fondu regionálneho rozvoja (EFRR). U slovenských partnerov tvorili 10% prostriedky zo štátneho rozpočtu (ŠR) a 5% vlastné prostriedky jednotlivých obcí.

Rozpočet pre PP7 obec Víťazovce spolu 60.200,- eur tvorili v pomere:

85% 51.170,- eur EFRR

10% 6.020,- eur ŠR

5% 3.010,- eur vlastné zdroje obce.

Na vybudovanie technického zabezpečenia a na realizáciu podujatí v rámci projektu bolo v rozpočte poukázaných 42.200,- eur ktoré boli investované do rekonštrukcie DŠH, obecnej studne s napájadlom pre kone a zakúpenia elektrického ohradníka pre kone.

Fotodokumentácia k projektu je dostupná k zhliadnutiu v sekcii Fotogaléria na internetovej stránke obce.